Децата на най-богатите и успешни хора в света учат китайски | E-novinar.com
Професиите в сферата на изкуство - все по-търсени
18 Nov 2017 09:03 news.ibox.bg
От изучаването на чужди езици има много и безспорни ползи - от практическото им използване и разширяването на кръгозора, до развитието на интелекта и поддържането на мозъчните функции до дълбока старост, както твърдят учените.
Но това го разбират не само учените: най-успешните, богати и влиятелни хора в света от най-ранна възраст приучават децата си, че е нужно да владееш не само родния си език.
Разбира се, причината той да се изучава, не е само това, че това е езикът на милиард и половина души и хилядолетна цивилизация, дала силно отражение върху човешкото развитие.
Китай е вече втората по големина икономика в света и за да успее човек в глобалния бизнес и политика е полезно да говори езика на тази страна.
Основателят на Amazon и неговата жена - писателката Макензи Безос, имат четири деца, които както и самите родители признават, се подлагат на различни образователни експерименти. Изучаването на китайски език е част от тяхната програма.
Жената на създателя на Facebook - Присила Чан има китайски корени. Тя свободно говори кантонския диалект на китайския език, който се използва в южната част на страната. Самият Марк Зукърбърг вече няколко години учи официалния северно китайски език - мандарин и вече може да поддържа разговор на него.
Дъщерята на Зукърбърг и Присила, Максим, която тази есен навършва две години, вече се занимава с преподавател по китайски език.
Дъщерята на американския президент Иванка Тръмп и нейният съпруг Джаред Кушнер, съветник в Белия дом, имат три деца. Неотдавна те взеха на работа в семейството детегледачка, говореща китайски.
Решението от ранна възраст децата им да научат китайски вече даде плодове, които можаха да видят потребителите на интернет.
В началото на февруари т.г. тяхната петгодишна дъщеря поздрави китайците с тяхната Нова година с песен на китайски. А на 8 номеври, нейните умения зарадваха и китайския президент Си Дзинпин. Доналд Тръмп му показа видео, на което внучката му изпълнява китайската песен "Цвят от жасмин".
Херцогът и херцогинята на Кеймбридж имат две деца и очакват трето в края на следващия април. Старшият им син четиригодишният Джордж тази есен тръгна на училище, където освен всичко друго ще изучава и китайски език.
Засега в кралското семейство никой не говори този език, но някои се опитват. Принц Уилям преди няколко години пожела на китайския народ на офиицалния език - мандарин: "Щастлива Нова година" .
Ключови думи : тръмп, света, хора, децата, източник, тяхната, говори, китайския, зукърбърг, присила, китайски език, макензи безос
15 декември 2017 11:52:00 dariknews.bg